Η SEAT αυτή την περίοδο διαθέτει 2 διαφορετικούς τύπους ηλεκτρικών οχημάτων στην γκάμα της. Μάθετε εδώ, περισσότερα για αυτά, έτσι ώστε να επιλέξετε αυτό που σας ταιριάζει.
eTSI (mHEV – Mild Hybrid Electric Vehicle) χρησιμοποιεί μια μικρή μπαταρία και μια γεννήτρια η οποία υποβοηθά για τη δημιουργία ηλεκτρικής ενέργειας ενισχύοντας παράλληλα την απόδοση του κινητήρα βενζίνης. Αν και τα ήπια υβριδικά οχήματα δεν είναι σε θέση να λειτουργούν αποκλειστικά με ηλεκτρική ενέργεια (όπως μπορούν τα e-Hybrid ή τα πλήρως ηλεκτροκίνητα οχήματα), είναι ικανά να μειώσουν την κατανάλωση καυσίμου και να ενισχύσουν τις επιδόσεις. Η πηγή καυσίμου ενός mild hybrid είναι η βενζίνη, έτσι η αυτονομία τους είναι ίδια ή ακόμα μεγαλύτερη από αυτή των βενζινοκίνητων οχημάτων.
e-Hybrid (PHEV – Plug-in Hybrid Electric Vehicle) συνδυάζει τις δυνατότητες ενός κινητήρα εσωτερικής καύσης με εκείνες ενός πλήρως ηλεκτρικού οχήματος. Ένα e-Hybrid μπορεί να λειτουργεί αποκλειστικά με ηλεκτρική ενέργεια, έτσι όταν είναι πλήρως φορτισμένο, μπορείτε να οδηγήσετε για περίπου 60 km με αυτή την ενέργεια. Το όχημα μπορεί επίσης να λειτουργήσει ως ένα κανονικό υβριδικό, έτσι μπορείτε να οδηγήσετε χρησιμοποιώντας τον κινητήρα εσωτερικής καύσης με ηλεκτρική υποβοήθηση. Σε μικρότερες διαδρομές ή καθημερινές μετακινήσεις, μπορείτε να επιλέξετε ένα οδηγικό προφίλ το οποίο σας επιτρέπει να οδηγείτε το e-Hybrid ως ένα πλήρως ηλεκτρικό όχημα.
Φορτίζοντας το e-Hybrid μειώνεται η χρήση καυσίμου και σας επιτρέπει να κυκλοφορείτε σε αστικές ζώνες με περιορισμένη πρόσβαση, ενώ απολαμβάνετε και τη μειωμένη κατανάλωση. Το e-Hybrid επίσης, κατά το φρενάρισμα, ανακτά ενέργεια για την μπαταρία, βελτιώνοντας έτσι και την αυτονομία της. Σε αντίθεση με ένα πλήρως ηλεκτρικό όχημα, το e-Hybrid μπορεί να επιστρέψει σε κανονική υβριδική λειτουργία όταν εξαντληθεί η ηλεκτρική του αυτονομία: επιτρέποντας να οδηγήσετε χωρίς άγχος για μεγαλύτερες αποστάσεις, χάρη στους κινητήρες εσωτερικής καύσης (π.χ. βενζίνης, πετρελαίου).